Μαλαντρένι Αργολίδας

Το Μαλαντρένι είναι οικισμός της Αργολίδας στην Πελοπόννησο. 

 Γενικά στοιχεία 
Το Μαλαντρένι βρίσκεται σε απόσταση 16 χιλιομέτρων βορειοδυτικά από το Άργος και είναι κτισμένο νότια του όρους Μεγαλοβούνι σε υψόμετρο 300 μέτρων σε μία λοφοσειρά με πολλά αμπέλια και ελιές. Βλέπει προς την κοιλάδα του Ινάχου και την δύση. Σύμφωνα με την απογραφή 2021 έχει μόνιμο πληθυσμό 393 ατόμων. Διοικητικά υπάγεται στην κοινότητα Μαλαντρενίου της δημοτικής ενότητας Κουτσοποδίου του Δήμου Άργους - Μυκηνών. Η κύρια εκκλησία του χωριού είναι ο Ιερός Ναός Αγίου Αθανασίου.

Κύρια οικονομική δραστηριότητα των κατοίκων αποτελεί ο αγροτικός-κτηνοτροφικός τομέας με πολλές εκτάσεις ελαιόδεντρων, αμπελιών και εσπεριδοειδών δέντρων. Το Μαλαντρένι παράγει ξακουστό κρασί που ανήκει στην αμπελουργική ζώνη της Νεμέας και διαθέτει πολλά οινοποιεία. 

Το κλίμα είναι θερμόξηρο Μεσογειακό με ζέστα, ξερά καλοκαίρια και ήπιους, υγρούς χειμώνες και δεν διαφέρει από το κλίμα της γύρω περιοχής και του Άργους.

Κοντινοί οικισμοί είναι η Στέρνα, τα Μπόρσα και το Σχοινοχώρι. 

 Πληθυσμός 
Μέχρι και το 1951 ο πληθυσμός του χωριού παρουσίαζε αυξητική τάση. Μετά το 1951 ο πληθυσμός έχει μειωθεί αρκετά.

 Εξωτερικοί σύνδεσμοι 

 Πύργος Σκάλας Μαλαντρενίου στον Καστρολόγο.

Παραπομπές

Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών